*Projekts*

LATVIJAS REPUBLIKAS MINISTRU KABINETS

2016. gada\_\_\_\_\_\_\_\_\_\_ Noteikumi Nr.\_\_\_

Rīga (prot.Nr.\_\_ \_\_.§)

**Grozījumi Ministru kabineta 2005.gada 4.oktobra noteikumos Nr.748 „Noteikumi par nolietotu transportlīdzekļu atzīšanu par atmestiem un kārtību, kādā atmestus nolietotus transportlīdzekļus nodod apstrādes uzņēmumam”**

Izdoti saskaņā ar Nolietotu transportlīdzekļu apsaimniekošanas likuma

[7.panta](http://likumi.lv/ta/id/221378-atkritumu-apsaimniekosanas-likums#p22) pirmo daļu

Izdarīt Ministru kabineta 2005.gada 4.oktobra noteikumos Nr.748 „Noteikumi par nolietotu transportlīdzekļu atzīšanu par atmestiem un kārtību, kādā atmestus nolietotus transportlīdzekļus nodod apstrādes uzņēmumam” (Latvijas Vēstnesis, 2005, 160.nr.) šādus grozījumus:

1. Papildināt noteikumu 3.punktu aiz vārdiem „iestāde atgūst” ar vārdiem „no pašvaldības vides aizsardzības speciālā budžeta”.

2. Svītrot noteikumu 5.punktā vārdus „Valsts vides dienesta amatpersona”.

3. Izteikt noteikumu 6.punktu šādā redakcijā:

„6. Ja šo noteikumu [4.1](http://m.likumi.lv/doc.php?id=118435#n4.1).apakšpunktā minētajā gadījumā transportlīdzeklim brīdinājuma uzlīmi piestiprinājusi pašvaldības pilnvarota amatpersona, tā par to nekavējoties ziņo Valsts policijas teritoriālās struktūrvienības dežūrdaļai, norādot transportlīdzekļa reģistrācijas numuru, marku un modeli (neidentificētiem transportlīdzekļiem — arī krāsu un īpašās pazīmes), kā arī brīdinājuma uzlīmes piestiprināšanas laiku un transportlīdzekļa atrašanās vietu.”

4. Svītrot noteikumu 7.punktā vārdus „Valsts vides dienesta amatpersona”.

5. Izteikt noteikumu 11.punktu šādā redakcijā:

„11. Ja īpašnieks nevēlas pieļaut transportlīdzekļa pārvietošanu uz speciālo stāvvietu vai apstrādes uzņēmumu, tas informē iestādi, kuras amatpersona piestiprināja brīdinājuma uzlīmi, ka transportlīdzeklis nav atmests, un šo noteikumu 4.1.apakšpunktā noteiktajā termiņā pats pārvieto to uz transportlīdzekļa stāvēšanai paredzētu vietu vai sava īpašuma teritoriju.”

6. Izteikt noteikumu 12.punktu šādā redakcijā:

„12. Ja transportlīdzekļa īpašnieku nav iespējams noteikt, pašvaldības amatpersona rīkojas saskaņā ar Ministru kabineta 2013.gada 26.novembra noteikumiem Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” (izņemot šo noteikumu 9.punktā minēto gadījumu).”

7. Izteikt noteikumu 15.punktu šādā redakcijā:

„15. Ja pašvaldības pilnvarota amatpersona pieņem šo noteikumu 13.punktā minēto lēmumu, tā par transportlīdzekļa piespiedu pārvietošanu nekavējoties ziņo Valsts policijas teritoriālajai struktūrvienības dežūrdaļai, norādot transportlīdzekļa reģistrācijas numuru, marku un modeli (neidentificētiem transportlīdzekļiem — arī krāsu un īpašās pazīmes), laiku un vietu, no kuras pārvietots transportlīdzeklis, kā arī speciālo stāvvietu, kurā tas novietots.”

8. Aizstāt noteikumu 24.punktā vārdus „Valsts vides dienesta” ar vārdu „pašvaldības”.

9. Aizstāt noteikumu 25.1.apakšpunktā vārdus „Valsts vides dienestam” ar vārdu „pašvaldībai”.

10. Izteikt noteikumu 29.punktu šādā redakcijā:

„29. Apstrādes uzņēmums noraksta transportlīdzekli Ceļu satiksmes drošības direkcijā saskaņā ar Ministru kabineta 2014.gada 8.jūlija noteikumiem Nr.387 „Transportlīdzekļa likvidācijas sertifikāta aizpildīšanas un izsniegšanas kārtība”.”

11. Aizstāt noteikumu 1.pielikumā, 2.pielikumā, 3.pielikumā un 4.pielikumā skaitli un vārdu „200\_.gada” ar skaitli un vārdu „20\_\_.gada”.

Ministru prezidents M. Kučinskis

vides aizsardzības un

reģionālās attīstības ministrs K. Gerhards

Iesniedzējs:

vides aizsardzības un

reģionālās attīstības ministrs K. Gerhards

Vīza:

valsts sekretārs R. Muciņš

23.05.2016. 12:20

419

M. Buša

67026569

[madara.busa@varam.gov.lv](mailto:madara.busa@varam.gov.lv)